Diari Oficial de la Generalitat Valenciana


Sumari del DOGV 2042, del 09-06-1993 (1993/828262)

RESOLUCIÓ de 28 d'abril de 1993, de l'Institut Valencià de la Joventut, per la qual convoca la concessió de cursos de monitors de centres de vacances i d'animadors del temps lliure juvenil, nivell I, en col.laboració amb els ajuntaments de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2042

Data del DOGV
:   09-06-1993

Secció del DOGV
:   ALTRES DISPOSICIONS

Número del document
:   1993/828262


Data del document
:   28-04-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 28 d'abril de 1993, de l'Institut Valencià de la Joventut, per la qual convoca la concessió de cursos de monitors de centres de vacances i d'animadors del temps lliure juvenil, nivell I, en col.laboració amb els ajuntaments de la Comunitat Valenciana.  
L?article 3r de la Llei de la Generalitat Valenciana 4/1989, de 26 de juny, sobre l?IVAJ, atribueix a aquesta entitat autònoma, entre altres, la funció de formar animadors i tècnics en matèria juvenil.  
D'altra banda, en el Decret 197/1990, de 10 de desembre, sobre Reglament d'Organització i Funcionament de l?IVAJ, es configura l?Escola d'Animadors Juvenils com l?òrgan encarregat de formar tècnics en animació.  
Per tant, i davant la necessitat de regular els cursos que l?IVAJ duu a terme en col·laboració amb els ajuntaments de la Comunitat Valenciana, i d'acord amb les funcions que, segons l'article 7 de la Llei de creació de l?IVAJ ostenta el director general, he resolt:  
Primer  
Convocar la concessió de cursos de monitors de centres de vacances i d'animadors del temps lliure juvenil, a realitzar en col·laboració amb els ajuntaments de la Comunitat Valenciana, segons les bases que s'inclouen com a annex d'aquesta resolució.  
Segon  
Les ajudes es concediran a càrrec de les línies de subvenció del pressupost de despeses de l'Institut Valencià de la Joventut, línia 404/000/93, amb un import global màxim de 4.500.000 pessetes.  
DISPOSICIO FINAL  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
València, 28 d'abril de 1993.- El Director General de l?IVAJ: Joan Calabuig i Rull.  
ANNEX  
Bases de la convocatòria de concessió de cursos de monitors de centres de vacances i d'animadors del temps lliure juvenil, nivell I, als ajuntaments de la Comunitat Valenciana.  
Primera  
1. Podran sol·licitar la concessió de cursos de monitors de centres de vacances i d'animadors del temps lliure juvenil, nivell 1, els ajuntaments de la Comunitat Valenciana que realitzen programes de joventut des d'una concepció integral de la participació juvenil.  
2. La concessió del curs corresponent en suposa, per part de l?IVAJ, l'acreditació i la certificació, quant a les competències assumides en matèria de joventut, així com una part del seu finançament, mitjançant l?Escola d'Animadors Juvenils de la Generalitat Valenciana.  
Segona  
1. Els cursos de formació es finançaran, conjuntament, a càrrec dels pressupostos de l?IVAJ i dels ajuntaments.  
2. L'aportació de l?IVAJ al finançament de cada curs concedit ser com a màxim del setanta per cent (70%) de la despesa del personal necessari per a la realització del curs concedit.  
Tercera  
1. Les sol·licituds es valoraran atenent als criteris de preferència següents:  
a) Instàncies formulades i subscrites, conjuntament, per dos o més ajuntaments.  
b) La implantació, en cada municipi, dels següents serveis de joventut i òrgans de participació juvenil:  
- Centre d'informació juvenil.  
- Infrastructures d'utilització juvenil.  
- Consell local de la joventut.  
c) L'aportació econòmica prevista per cada municipi per al finançament del curs sol·licitat, quant al pagament del personal formador i la resta de despeses de funcionament i material.  
d) La consignació expressa d'una oferta de pràctiques de formació, en el camp de l'animació juvenil, dins del programa d'activitats juvenils de l'any 1993.  
Quarta  
1. El termini de presentació de sol·licituds ser de trenta dies hàbils des de la data de publicació d'aquesta convocatòria en el Diari Oficial de la Generalitat Valenciana.  
2. Les sol·licituds aniran acompanyades dels documents següents:  
a) Informe justificatiu de la necessitat de la realització del curs.  
b) Certificació de l'acord municipal adoptat, que hi contemple la sol·licitud del curs corresponent i la reserva de crèdit per al seu finançament.  
c) Memòria del programa municipal de joventut realitzat durant 1992.  
d) Previsió d'actuacions en matèria de joventut, per a 1993, inclosa l'oferta de pràctiques per als participants en el curs.  
e) Llista d'infrastructures sòcio-culturals i juvenils de què disposa el municipi.  
f) Llista d'associacions juvenils i entitats prestadores de serveis a la joventut, implantades en el municipi.  
Cinquena  
1. La selecció prèvia de les sol·licituds la realitzarà una comissió tècnica presidida pel Secretari Tècnic de l?IVAJ i de la qual formaran part:  
- El Cap del Servei de Participació Juvenil.  
- El Director de l?Escola d?animadors Juvenils.  
- Un tècnic de la Unitat d'Assessorament als Municipis.  
- Un representant del Consell de la Joventut de la Comunitat Valenciana.  
2. La comissió tècnica, tenint en compte les sol·licituds presentades i feta la valoració pertinent, realitzarà una proposta al Director General de l?IVAJ, el qual la resoldrà.  
Sisena  
1. Una vegada s'aprove la concessió del curs corresponent, es subscriurà un acord de col·laboració entre l'Institut Valencià de la Joventut i els ajuntaments adjudicataris, a fi de garantir-ne el millor desplegament i amb el compromís de les parts implicades de complir les condicions establertes en l'acord.  
2. L'Institut Valencià de la Joventut, mitjançant l'Escola d'Animadors Juvenils de la Generalitat Valenciana, assumirà les funcions d'assessorament, seguiment i avaluació dels cursos.